open-index/open-wikipedia-markdown huggingface dataset:
Perleporten (album)

***Perleporten*** er det 13. albumet til Håkon Banken, og igjen sang han inn en plate som utelukkende besto av tekster med religiøst tilsnitt. Albumet ble kun utgitt på kassett og kom høsten 1989 på forlaget Schlager 87. På denne produksjonen var det sanger i ren Frelsesarmé-stil, som «Han skal åpne perleporten», «Gullgraversangen» og «Skal vi møtes hist ved floden».

## Sporliste
#«Torsdagskveld»  (Ukjent)
#«Er du frelst» (A.Wangberg)
#«Jeg er herlig løst og fri»  (Aage Samuelsen)
#«Skal vi møtes hist ved floden»  (E.S.Rice/H.L.Hastings)
#«Jeg ønsker å se Jesus først av alt»  (J.W.Peterson/D.Hallberg)
#«Medley»  (Ta bort lenken/Pris Hans navn/Jeg synger høyt av glede/Jesus har frelst meg)
#«Han skal åpne perleporten»  (Ukjent)
#«Soldatens kortstokk»  (Texas T.Tyler)
#«Hallelujagaten»  (Aage Samuelsen)
#«Finnes som Jesus en venn i nøden»  (Ukjent)
#«Gullgraversangen»  (G.Blom)
#«Det er som himmelen for meg»  (J.E. French)
#«Han er mer enn en venn»  (Ukjent)

## Andre medvirkende
*Produsent og arrangør: Fred Dalbakk
*Medprodusenter: Per Johan Skjærstad, Håkon Banken
*Lyd: Svein og Fred Dalbakk
*Gitarer, saksofon, mandolin, rytmeinstrumenter: Fred Dalbakk
*Tangentinstruementer: Øivind Å. Berg
*Bass: Ragnar Utby
*Trommer: Thomas Børud
*Trekkspill: Morten Sand
*Steelgitar: Oddbjørn Sjøli
*Kor: Inger Lise Brodal, Alice Andersen, Wenche Svartberg, pluss «en munter gjeng fra Hamar»

Olav Hansen var fotograf. Musikken ble innspilt og mikset i Studio 19, Hamar, mai 1989. Kassettkopiering ble gjort av Bel Kassett A/S. Omslaget ved Team Trykk A/S

## Utgivelser
*1989 MC Schalger 87 SCHL 008

## Referanser


## Eksterne lenker
*
Takk for livet – Bankens beste

***Takk for livet – Bankens beste*** er det 15. albumet til Håkon Banken og ble utgitt av Arne Bendiksen A/S i 2000, basert på de syv første albumene som Banken sang inn for Bendiksens plateselskap. Dette ble betegnet som Bankens gulltid, da de fleste albumene solgte 50&nbsp;000 eksemplarer. Arne Bendiksen skriver omtalen i denne platen, hvor Banken selv har plukket ut sine 20 favoritter. For første gang lå disse sangene remastret på CD i originalversjon.

## Sporliste
#«Tømmer og luksus»
#«Den silverfärgade drömmen»
#«Plåtslagerlærling»
#«På Flisa»
#«Riktige venner»
#«Taperen fra brakke nr. 1»
#«Finnskogens dronning»
#«Bilhandler Th. Svendson»
#«Britt Mari»
#«Semesterminnen från Dalarna»
#«Adjø Ingalill»
#«Raggarpojken»
#«Martnansferden»
#«Hvem skal dømme»
#«Jeg vil glemme»
#«Svinesundvisa»
#«Jeg savner deg i kveld»
#«Hvordan tror du verden ser på meg»
#«Jeg forlanger ingen roser»
#«Takk for livet»

## Andre medvirkende
*Omtale ved Arne Bendiksen
*Produksjon: Arne Bendiksen/Jan Høyland

## Utgivelser
*2000 CD Arne Bendiksen A/S TNCD 2020
*2006 mp3 Arne Bendiksen Samlingen
Tysklands herrelandslag i håndball

**Tysklands herrelandslag i håndball**  er landets landslag i herrehandball og representerer Tyskland i internasjonale turneringer i herrehåndball  og blir administret av Deutscher Handballbund. Forbundet ble etablert i 1949 og er medlem av International Handball Federation og European Handball Federation.

Laget kan se tilbake på en merittliste som inkluderer tre VM-titler og en EM-tittel. Laget har dessuten spilt i ytterligere to VM-finaler og en EM-finale. Mange av spillerne på det tyske laget er kjente idrettspersonligheter, så som Christian Schwarzer og Stefan Kretzschmar. Det gamle Øst-Tysklands herrelandslag i håndball var et av Europas beste landslag med to VM-finaler, i 1970 og 1974.

Håndballidretten i Tyskland er svært utbredt, med elitespill i Handball-Bundesliga. Håndballforbundet har 850.000 medlemmer og er verdens største.

## Historie
### Verdensmester 1938
Håndballandslagets første framgang kom på 1930-tallet og i VM-turneringen på hjemmebane i 1938 ble Tyskland verdensmester. Samme år ble Tyskland verdensmester i utendørshåndball. Neste VM ble arrangert i 1954, og da vant Vest-Tyskland sølv. I 1958 ble det bronse. Laget deltok også i utendørshåndball og fikk VM-sølv i 1952 og 1955. Et felles-tysk lag tok gull i 1959. Utendørshåndball ble arrangert fram til 1966, og Vest-Tyskland ble denne idrettens siste verdensmester.

### Verdensmester 1978
I 1978 ble Vest-Tyskland verdensmester for andre gang etter en finale mot Sovjetunionen. På dette laget spilte blant annet Heiner Brand, dagens tyske landslagstrener. Daværende trener var Vlado Stenzel.

I forbindelse med den tyske gjenforeningen ble Vest-Tysklands landslag det nye tyske landslaget, mens det østtyske landslaget opphørte å eksistere på samme måte som landet. Dagens landslag er altså en videreføring av det vesttyske landslaget. Det østtyske lagets meritter tas imidlertid med i landslagets oversikt over sine meritter. I motsetning til i fotball, har flere østtyske klubber kunner hevde seg i hånsballens Bundesliga. Etter at Heiner Brand ble landslagstreer i 1997 har landslaget vunnet flere titler.

### VM-sølv 2003
2003 tok laget VM-sølv etter å ha tapt finalen mot Kroatia. To år senere kom en bare til andre runde, der laget endte på nest sisteplass.

### Europamester 2004
Laget kom tilbake i 2004 og vant EM-finalen mot Slovenia, etter å ha tapt EM-finalen mot Sverige to år tidligere. I 2004 tok laget også OL-sølv i håndball i Athen. Etter finalen valgte flere av lagets spillere å slutte, deriblant Stefan Kretzschmar.

### Verdensmester på hjemmebane 2007
I 2007 stod Tyskland som vert for VM i håndball. Laget vant hele turneringen og ble verdensmester for tredje gang. Tyskland var direktekvalifisert og behovde ikke å kvalifisere seg. I den innledende runden åpnet det tyske laget ved å tape mot Polen. Dette laget møtte Tyskland igjen i finalen, men da vant Tyskland til slutt 29-24.

## Kjente profiler
* Heiner Brand
* Mark Dragunski
* Pascal Hens
* Bernhard Kempa
* Stefan Kretzschmar
* Christian Schwarzer
* Daniel Stephan
* Volker Zerbe
* Christian Zeitz
* Uwe Gensheimer

## Eksterne lenker
* Deutscher Handballbund
Deutscher Handballbund

**Deutscher Handballbund** (**DBH** eller *Tysklands håndballforbund*) er en særidrettsforbund for håndball  i Tyskland. DBH ble etablert 1. oktober 1949 i Mülheim an der Ruhr. Forbundet er medlem av International Handball Federation og European Handball Federation. BDH holder til i Willi-Daume-Haus i Strobelallee i Dortmund. 

Forbundet organiserer en eliteserie for håndball i Tyskland, Handball-Bundesliga.

## Presidenter siden 1949
* Willi Daume (1949–1955)
* Ernst Feick (1955–1966)
* Otto Seeber (1966–1972)
* Bernhard Thiele (1972–1989)
* Hans-Jürgen Hinrichs (1989–1993)
* Bernd Steinhauser (1993–1998)
* Ulrich Strombach (1998-dd)

## Organisasjon
Organisasjonen er inndelt i fem regionale forbund som igjen er inndelt i 22 mindre avdelinger på delstatsnivå med tilsammen vel 847000 medlemmer fordelt på 4600 klubber og 33000 aktive spillere. DBH er dermed verdens største håndballforbund.

*Norddeutscher Handball-Verband (NHV)
**Bremer Handball-Verband (BHV)
**Handball-Verband Niedersachsen (HVN)
**Handball-Verband Sachsen-Anhalt (HVSA)

*Nordostdeutscher Handball-Verband (NOHV)
**Handball-Verband Berlin (HVB)
**Handball-Verband Brandenburg (HVB)
**Hamburger Handball-Verband (HHV)
**Handball-Verband Mecklenburg Vorpommern (HVMV)
**Handball-Verband Schleswig-Holstein (HVSH)

*Süddeutscher Handball-Verband (SHV)
**Badischer Handball-Verband (BHV)
**Bayerischer Handball-Verband (BHV)
**Handball-Verband Sachsen (HVS)
**Südbadischer Handball-Verband (SHV)
**Handballverband Württemberg (HVW)

*Südwestdeutscher Handballverband (SWHV)
**Hessischer Handballverband (HHV)
**Pfälzer Handball-Verband (PfHV)
**Handball-Verband Rheinhessen (HVR)
**Handball-Verband Rheinland (HVR)
**Handball-Verband Saar (HVS)
**Thüringer Handball-Verband (THV)

*Westdeutscher Handball-Verband (WHV)
**Handball-Verband Mittelrhein (HVM)
**Handball-Verband Niederrhein (HVN)
**Handball-Verband Westfalen (HV Westfalen)

## Referanser


## Eksterne lenker
*
Fête galante

**Fête galante** (fransk «kjærlighetsfest») er en betegnelse på en populær beskjeftigelse blant rike aristokrater i perioden mellom 1715 til omtrent 1770.  Begrepet blir særlig brukt i sammenheng med en tradisjon innen fransk malekunst.

## Bakgrunn
Etter at Ludvig IV døde i 1715 forlot hoffet de overdådige salene i Versailles til fordel for mer intime lokaler i Paris der de kunne danse, flørte og iscenesette små commedia dell'arte-opptrinn. Aktiviteten er nært beslektet med, nærmest en variant av  **, som var elegante og påkostede hagefester for aristokratiet. 

## ''Fête galante''-maleriet
Det franske *fête galante*-maleriet framstiller medlemmer av hoff og aristokrati mens de hengir seg til dans, musikk og erotikk i parker og hager. Antoine Watteau regnes som  «oppfinner» av og fremste representant for stilen, som ble til som et kompromiss mellom to motstridende hensyn: på den ene siden levde Watteau av å selge bilder hovedsakelig til privatpersoner som foretrakk motiver fra hverdagslivet, på den andre siden ønsket Watteau anerkjennelse av det offentlig oppnevnte Académie des Beaux-Arts. Problemet var at akademiet rangerte bilder med samtidsmotiv som moralsk mindreverdige sammenlignet med «oppbyggelige historiemalerier» som framstiller historiske og mytiske motiv. Ved å male sin tids mennesker inn i landskap som påminnet om det mytiske landskapet *Arkadia* oppnådde Watteau å få avsetning for sine bilder samtidig som *Académie* klassifiserte maleriene hans som *[[historiemaleri|peinture d’histoire]]* og dermed på det høyeste nivå.

Andre som malte i denne tradisjonen er Jean-Baptiste Pater, Nicolas Lancret, Jean-François de Troy og Jean-Honoré Fragonard.

## Galleri

Image:Declarationoflove.jpg|Jean François de Troy, *The Declaration of Love*
Image:Antoine Watteau - Embarkation for Cythera.jpg|Antoine Watteau, *L'Embarquement pour Cythère*
Image:Antoine Watteau 063.jpg|Antoine Watteau, *Mezzetin*
Image:Nicolas Lancret 001.jpg|Nicolas Lancret


## Noter


## Eksterne lenker
*
Heinrich Brunn

**Heinrich (von) Brunn** (født 23. januar 1822 i Wörlitz, død 23. juli 1894 i Josephstal ved Schliersee/Oberbayern) var en tysk arkeolog og kunsthistoriker.

## Biografi
Brunn var grunnleggere av den moderne arkeologien i Sør- og Mellom-Europa. Etter vandringer i det sørlige Italia ble Brunn i 1856 sekretær ved det tyske arkeologiske instituttet i Roma. Instituttet gjorde han med støtte fra den prøyssiske regjeringen til et sentrum for forskningen. Brunn var fra 1865 professor ved München universitet, fra 1888 direktør for glyptoteket. Blant hans skrifter kan trekkes frem: *Geschichte der griechischen Künstler* (1853-59, andra opplag 1888-89) og *Griechische Kunstgeschichte* (1893–97).

## Bibliografi (utvalg)
Blant de verker han utgav var de følgende:
* *Geschichte der griechischen Künstler* (2 bind, 1853-59)
* *Die philostratischen Gemälde gegen Friederichs verteidigt* (1861)
* *I relievi delle urne etrusche, I, Ciclo troico* (1870)
* *Beschreibung der Glyptothek des König Ludwigs I* (5. opplag 1887)
* *Ueber die kunstgeschichtliche Stellung der pergamenischen Gigantomachie* (1884)
* *Griechische Götterideale* (1893)
* *Griechische Kunstgeschichte*, I-II (ufullendt, 1893-97)
* *Denkmäler griechischen und römischen Skulptur* (fra 1886 og frem)

## Referanser


## Kilder
Svensk uppslagsbok, Lund 1930

## Eksterne lenker
*
Flickan från Gästis

***Flickan från Gästis*** er tittelen på et musikkalbum utgitt i november  av den norske musikeren Håkon Banken. Albumet var hans 16. soloutgivelse, og hans første på ti år. Det ble utgitt på Dueliens Forlag. Banken hadde de siste årene opptrådt med dansebandet Express i Solør og Sverige. På platen er det noen nyskrevne låter i vise- og dansebandstil. I tillegg har Banken tatt med noen spor fra tidligere produksjoner: «Sissi», «Soldatens kortstokk» og «Du får ingenting med».

## Sporliste
#«Du får ingenting med»
#«Flickan från Gästis»
#«Folkets park»
#«Härlige Värmland»
#«Kalles Pizzeria og bar»
#«Lille Eva»
#«Markndasknallen»
#«Rosor och brudslør»
#«Sissi»
#«Soldatens kortstokk»
#«Stina»
#«Takk for hjelpen»

## Andre medvirkende
*Produsent: Henry Anker Duelien
*Arrangør: Jan Erik Olsen
*Mix: Jan Erik Olsen, Fred Dalbakk
*Musikere: Lars Espen Skogvold, Henning Antonsen, Odd Arne Sørensen, Fred Dalbakk
*CD-cover design: Vidar Stubmo
*Foto: Ole-Johnny Myhrvold

## Utgivelser
* 2001 CD Dueliens Agentur

## Referanser


## Eksterne lenker
*
Point Cook (Victoria)

**Point Cook** er en bydel i Melbourne i Australia. Den ligger 25 km sørvest for Melbourne sentrum og ligger i lokalstyret City of Wyndham. Point Cook hadde .

I Point Cook ligger flybasen RAAF Base Williams som var den første militære flybasen i Australia da den ble anlagt som flyskole i 1912. I tillegg ligger RAAF Museum ved basen.

## Historikk
Den opprinnelige navnet på stedet var Point Cooke og det fikk det navnet i 1836, senere ble den ekstra e-en droppet fra navnet. Tidlig på 2000-tallet ble selve neset som har gitt navn til bydelen omdøpt til det opprinnelige Point Cooke. Navnet kommer fra John M. Cooke som tjenestegjorde på et skip som kartla Port Phillip Bay-området i 1836.

## Transport
Point Cook ligger langs motorveien Princes Freeway og de nærmeste jernbanestasjonene er Laverton og Aircraft.

## Referanser
Gustav Hirschfeld

**Oscar Gustav Hirschfeld** (født 4. november 1847 i Pyritz, Pommern, død 20. april 1895 i Wiesbaden) var en tysk arkeolog og geograf.

Hirschfeld foretok 1870-75 vidtfavnende reiser i Italia, Hellas og fram for alt i Lilleasia og ledet de tyske utgravningene i Olympia 1875-77. Han ble ekstraordinær professor i 1877 og ordinær professor i arkeologi i Königsberg i 1879.

Han var en av sin tids fremste kjennere av Lilleasia som han utforsket fra en arkeologisk, epigrafisk og geografisk synsvinkel. Hans fremste arbeider dreier seg nettopp om dette: (blant annet *Paphlagonische Felsengräber*, 1885, *Die Felsenreliefs in Kleinasien und das Volk der Hettiter*, 1887, og *The Collection of Ancient Greek Inscriptions in the British Museum*, IV, I).

I den posthumt utgitte boken *Aus dem Orient* er flere skrifter vedrørende Hellas og Lilleasia i antikken og moderne tid. Han utga Helmuth von Moltkes "Briefe über Zustände und Begebenheiten in der Türkei" (i "Gesammelte Schriften", VIII).

## Referanser


## Eksterne lenker
* Denne artikkel er helt eller delvis basert på materiale fra Nordisk familjebok, Hirschfeld, Oscar Gustav, 1904–1926.
Cumbanchas diskografi

**Cumbancha** er et plateselskap som gir ut musikk i world music-sjangeren. Cumbancha er søsterselskap til Putumayo World Music.
Southpaw (boksing)

**Southpaw** er innen boksing et engelsk begrep som beskriver en utøvers utgangsstilling og bevegelser som fortrinnsvis leder med høyresiden. Begrepet er sammensatt av den engelske ordene for sør (*«south»*) og labb (*«paw»*). Sør viser til motsatt av nord, og labb viser her til hånden. Begrepet forklarer dermed at mostanderens venstrehook kommer overraskende fra motsatt side fra den mer vanlige høyrehooken.

En southpaw stilling er vanlig for venstrehendte utøvere, og en alternativ posisjon for en ambideksterutøver. Utøveren vil da bruke høyrehånden til jab, og krysser og hooker med venstre hånd. En southpaw bokser er utfordrende å møte for en høyrehendt bokser, siden utøveren da møter en motstander i speilbilde posisjon til seg selv. I forkant av kamper mot venstrehendte boksere sparres det derfor mye med southpaw treningspartnere.

## Se også
Boksestil
Carl Humann

**Carl Humann**, fornavnet også **Karl**, (født 4. januar 1839 i Steele, i dag en bydel i Essen, død 12. april 1896 i Smyrna (Izmir) ) var en tysk ingeniør, arkitekt og klassisk arkeolog.

Humann begav seg 1861 til de greske øyene og bygget kort tid etter deretter et palass i Konstantinopel. Dermed fikk han den tyrkiske regjeringens oppmerksomhet på seg. Etter 1864 utførte Humann atskillige viktige ingeniørarbeider i Palestina, Tyrkia og Lilleasia.

Fram for alt ble han kjent gjennom sine utgravninger i Pergamon som ble påbegynt i 1878. Humann gjorde i 1883 en ekspedisjon til *Nemrud-Dag* ved Eufrat og deltok i begynnelsen av utgravningene ved Sendjirli (1888) i Nord-Syria. I 1890 startet Humann sine likeså resultatrike utgravninger i Magnesia.

## Referanser


## Eksterne lenker
* Nordisk familjebok, 1904–1926.
Johannes Bitter

**Johannes Bitter** (født 2. september 1982 i Oldenburg) er en tysk håndballspiller.

Bitter debuterte på det tyske håndballandslaget i 2002, og har i sin karriere spilt over 175 landskamper.

Bitter vant EHF Cup i 2007 med sin daværende klubb SC Magdeburg. Han har siden sommeren 2021 spilt for HSV Hamburg.

Bitter er allerede tysk verdensmester i håndball, ettersom han spilte på laget som vant Håndball-VM 2007 for menn. Han spilte også på laget som året etter kom på fjerdeplass i Håndball-EM 2008 for menn. Bitter deltok i 2008 i håndballturneringen under Sommer-OL 2008 i Beijing.

## Referanser


## Eksterne lenker
*
Wolfgang Helbig

**Wolfgang Helbig** (født 2. februar 1839 i Dresden, død 6. oktober  1915 i Roma) var en tysk klassisk arkeolog som hovedsakelig arbeidet i Roma. Han har blant annet skrevet om veggmalerier fra Campania. Han formidlet også innkjøp av antikk kunst til Ny Carlsberg Glyptotek i København.

## Referanser


## Kilder
* Oppslagsordet *Helbig, Wolfgang* fra Nationalencyklopedins internettjeneste. Hentet 23. februar 2008.
Torgny

**Torgny** eller **Thorgny** er et svensk mannsnavn med opprinnelse i det norrøne navnet *Þórgnýr*, som betyr «Tors gny» og som man muligens ga til sønner med sterk stemmeprakt. Ordet *gny* hadde i urnordisk betydning «sterk lyd». En annen fortolkning er at navnet skal forstås som «Tors torden». Ordleddet *gny* forekommer også i det gamle ordet «våpengny», som nærmest kan forklares som «kraftig bråk med våpen», altså en trussel.

## Etymologi
*Torgny* er en yngre svensk form av det gammelsvenske og gammeldanske navnet *Thorgny*, som igjen stammer fra det norrøne navnet *Þórgnýr*, som er sammensatt av *Þórr*, den norrøne tordenguden «Tor», og *gnýr*, «brak», «larm», «murring» eller «tordenlyd»

## Utbredelse
*Torgny* er i dag et sjeldent navn, mest brukt i Sverige.

|}

Per 2021 hadde 117 menn i Norge Torgny som første fornavn. 83 menn hadde Torgny som eneste fornavn.

31. desember 2020 var det totalt  personer i Sverige med navnet Torgny som fornavn. 25 personer hadde Torgny som etternavn

*Torgny* har svensk navnedag 26. februar.

## Kjente personer med navnet
Personene i listen er ordnet kronologisk etter fødselsår.
* Torgny lagmann (1000-tallet), Upplandsk lagmann omtalt i Heimskringla
* Torgny Segerstedt (1876–1945), svensk religionshistoriker og redaktør
* Torgny T. Segerstedt (1908–1999), svensk filosof og sosiolog
* Torgny Wickman (1911–1997), svensk filmregissør og manusforfatter
* Torgny Säve-Söderbergh (1914–1998), svensk professor i egyptologi
* Torgny Anderberg (1919–2000), svensk skuespiller og filmregissør
* Torgny Wåhlander (født 1935), svensk lengdehopper
* Torgny Björk (1938–2021), svensk trubadur
* Torgny Lindgren (1938–2017), svensk forfatter
* Torgny Håstad (født 1943), svensk jurist
* Torgny Söderberg (1944–2022), svensk låtskriver
* Torgny Wirén (født 1958), svensk forfatter
* Torgny Mogren (født 1963), svensk langrennsløper
* Torgny Amdam (født 1974), norsk artist

## Referanser


## Eksterne lenker
* 
*
Den andre anglo-sikh-krigen

**Den andre anglo-sikh-krigen**, også kjent som **den andre sikhkrigen** eller **kampanjen i Punjab i 1848–49**, fant sted i årene 1848–1849 og ble utkjempet mellom sikhriket og Det britiske ostindiske kompani. Den resulterte i undertrykkelse av sikhenes rike og Ostindiakompaniets annektering av Punjab og det som senere ble Den nordvestlige grenseprovinsen.

## Litteratur
*
*
*

## Eksterne lenker
* Anglo-sikh-krigene 
* Anglo-sikh-krigene
Miles O’Brien (Star Trek)

**Miles Edward O'Brien** er en rollefigur i *[[Star Trek: Deep Space Nine]]*, spilt av skuespiller Colm Meaney.

Han er sjef for feltoperasjoner i *Star Trek: Deep Space Nine*. Tidligere opptrådte han i *[[Star Trek: The Next Generation]]* som en tilbakevendende sjef for transport. O'Brien er den eneste av de større rollefigurene i Star Trek som både er etnisk irsk av avstamming og som faktisk er født i Irland. 

I en Star Trek-episode hevder rollefiguren O'Brien at han var en direkte etterkommer av den irske overkongen Brian Boru. Hans fiktive stamfar Sean Aloysius O'Brien, var en stor aktør innen en av USAs første fagforeninger for vanlige arbeidere, som deltok i en streik i 1902 i Pennsylvania. Denne forfaren hans ble senere skutt, og deretter dumpet i Allegheny River. I episoden «Rules of Engagement» opplyses det at O'Brien er 22 år og han hadde kjempet i 235 separate kamper og hadde blitt dekorert av Starfleet ved 15 forskjellige anledninger, og han ble ansett for å være en ekspert på å føre stjerneskip under kamphandlinger.
NTNUI Fotball

**NTNUI Fotball** (stiftet 1910) er fotballaget til NTNUI som er idrettsforeningen for NTNU. Selv om laget består av studenter som holder til i Trondheim, har laget etablert seg i toppen av 3. divisjon. I 2008 avanserte NTNUI til andre runde i norgesmesterskapet i fotball for herrer, etter de slo Byåsen 2-1 i første runde. 

## Tabellen 2026

## Eksterne lenker
*
Et kraftkvinnfolk

«***Et kraftkvinnfolk***» er et skillingstrykk fra begynnelsen av 1900-tallet.

## Teksten

**1.**Med muskler og tenner jeg fødtes på Kampen
så diger ei tøs har ikke jordmora tatt.
Jeg hylte og skreik så han far kom med tampen
men da han fikk se meg besvimte han og datt.
For tåteflaska sendte jeg i taket,
da måtte man fram med øllebrød og kake,
og grynsådd og erter og velling jeg åt og drakk,
til klutene revna og bleiene sprakk.

**2.**Så kom jeg til byen ble kokke hos presten,
med kappe og forkle, å du jeg var fin.
Der hadde jeg kos, men så knuste jeg nesten
tre gamle serviser av japansk porselin.
Kan jeg no for at steikefata sprekker
og grytene er skjøre så dom knekker,
men da jeg en dag dælje fire sjampagneglass
ba frua meg søke en steinhoggerplass.

**3.**Så kom jeg på landet der stelte jeg krøtter,
jeg fora og måka og mjølka og sleit,
men der gikk det ille med kjørtel og bøtter
jeg mjølka så kuene sparka og beit.
Jeg knuste både låvebru og grinder
og møkkagreipa gikk som strikkepinner,
så kjørte jeg mjølka og sprengte ei fillemerr,
så knuste jeg kjerra så slutta jeg der.

**4.**Så ble jeg forlova jeg kan ikke glemme'n,
en liten stillferdig og søt kontorist,
jeg tok han i favn ville kysse'n og klem'n,
men stakkaren var svak så det endte litt trist.
Jeg kyssa han slik at åtte tenner mangla
og klemte han slik at fire ribbein skrangla.
Tre uker lå stakkaren forkommen og lealøs
og da han ble fresk ba han meg reise til sjøs.


## Kilder
*De gamle visene 5 med Alf Prøysen, Forlaget For Alle, Oslo 1983
Bundesliga 2008–2009

**Bundesligaen i fotball for menn 2008–2009** var den 46. sesongen siden opprettelsenn av ligaen. Den ble spilt  i tidsrommet 15. august 2008 – 23. mai 2009. Bayern München var forsvarende mester etter førsteplassen i foregående sesong.

VfL Wolfsburg ble  for første gang tyske mestre med et forsprang på to poeng til Bayern München og ytterligere tre poeng til VfB Stuttgart. Toppscorer ble  brasilianeren Grafite fra mesterlaget med 28 mål.

I denne sesongen var det endring  i ligastrukturen. Tredjesiste  skulle møte tredjebeste laget i 2. Bundesliga i to playoff-kamp om  plass i Bundesliga den neste sesongen.

## Stillingen

(*) Werder Bremen kvalifiseret seg til Europaligaens playoff-runde ved å bli  cupmester.

(M) = Mester, (N) = Nedrykker.

### Playoff om plass i neste sesong Bundesliga
Som tredjesist i sesongens Bundesliga skulle Energie Cottbus spille to playoff-kamper mot nummer tre fra 2. Bundesliga, som var 1. FC Nürnberg. Nürnberg vant kampene med henholdsvis 3-0 og 2-0 og sikret seg dermed sammen med de to øverstplasserte i 2. Bundesliga, SC Freiburg og 1. FSV Mainz 05, opprykk til 1. Bundesliga i 2009-10-sesongen, mens Cottbus måtte rykke ned sammen med Karlsruhe og Bielefeld.

## Referanser


## Eksterne lenker
* Bundesliga offisielle nettside
Intermarché-Wanty

**Intermarché-Wanty** er et profesjonelt belgisk sykkellag som ble stiftet i 2008.

I 2020 kjøpte de WorldTour-lisensen til CCC Team.

Etter 2025-sesongen ble laget slått sammen med Lotto til Lotto Intermarché.

## 2025
### Ryttere

### Seire

## Referanser


## Eksterne lenker
*
Ole Høilands levnedsløp

«***Ole Høilands levnedsløp***» er et skillingstrykk forfattet av Ole Høiland selv i fengslet. Det skal finnes versjoner med opptil 29 vers av denne skillingsvisen.  Den synges til melodien «Nu vil jeg fortelle min skjebne så tung». 

## Teksten

**1.**I fengselets mørke gjemme har man meg nu innsatt,
og jeg vil nu i stemme en sang i en tause natt.
Den tidsfordriv kan være for meg i ensomhet
og andre kan den lære hva meg er hendet vel.

**2.**Min første ungdomsdage hendte i lyst og fryd,
men akk de svandt så sakte, jeg glemte Gyd og dyd,
alt tidligen jeg ilte på lastens bane ut
lettsindig jeg kun smilte til dyden og dens brud.

**3.**Jeg femten år var bleven så jeg min tjeneste tok,
men ei det så var skreven i skjebnens store bok,
at jeg meg ærlig skulle erhverve meg mitt brød
de tre år vare fulle hin tjeneste jeg forskjød.

**4.**Hos mine foreldre gamle jeg var et års tid vel
istedenfor at samle til dem all fryd og hell
så tenkte jeg alene på rov og tyveri
og søkte at forlene meg øvelse der i.

**5.**I Kristiansund jeg lærte hva bånd og fengsel var
jeg første gang proberte hva tvang at sige var,
i tukthus man meg satte meg tvang til arbeid der,
nu kunne jeg først fatte hva friheten dog er.

**6.**Jeg derfor også snarlig en leilighet unnfant,
hvor ved jeg nok så varlig av fengselet forsvant,
nu var jeg da fri bleven hvor skulle jeg nu hen,
av mennesker fordreven jeg tyv måtte bli igjen.

**7.**Således jeg omvanket fra by til annen om,
og overalt jeg sanket meg penge hvor jeg kom,
men husligt ly jeg manglet hvor som helst jeg dro frem
til leie mos jeg samlet og skogen var mitt hjem.

**8.**Man søkte nu at fange meg ved en utsendt vakt,
men jeg var ikke bange og tok meg vel i akt,
men endelig det lyktes de folk at gripe meg
de visserligen ryktes at de har siktet meg.

**9.**Men da vi kom et stykke på veien ble jeg kjed,
av lenger frem at rykke og raskt meg fra dem slet,
jeg inn i skogen ilte hvor jeg var vandt å bo
av vakten nu jeg smilte thi jeg var i god ro.

**10.**Til Arendal jeg vandret der skjebnen var meg god,
men tingen seg forandret da jeg det sted forlot,
på veien ble jeg tagen og dømt til slaveri
men jeg forandret saken så atter ble jeg fri.

**11.**Nu pusterom omsider jeg fikk ett år i mak
jeg stjal ved nattetider såvel ved høylys dag,
kort jeg ble mer forvoven jo lengere det led
så jeg forlot selv skoven og trygt ad veien skred.

**12.**Man sendte ut en mengde folk for at få meg fatt
meg bygdelag omhegnet men jeg var som en katt,
jeg snoede meg lenge fiksered dem så nett
men de vedblev at trenge meg til jeg ble for trett.

**13.**Det for vidløftig bliver ja nær umulig var
om jeg nu her gjengiver hver gang jeg flyktet har.
Jeg derfor vil fortelle kun hva merkverdig er
idet jeg her anmelder det viktigste især.


## Referanser


## Kilder
*De gamle visene 5 med Alf Prøysen, Forlaget For Alle, Oslo 1983
Håndball-VM 2013 for menn

**Håndball-VM 2013 for menn** ble arrangert i Spania fra 11. til 27. januar 2013.

Mesterskapet var det 23. verdensmesterskapet i håndball for herrer. International Handball Federation (IHF) besluttet på sitt møte i Herzogenaurach 2. oktober 2010 at arrangementet skulle arrangeres i Spania.

Landet stod tilbake som eneste kandidat, etter at de tre andre søkernasjonene, Norge, Danmark og Sør-Korea trakk seg. Mesterskapet ble vunnet av vertslandet Spania, som slo Danmark i finalen 35–19.

## Arenaer

## Innledende runde
### Gruppe A

### Gruppe B

### Gruppe C

### Gruppe D

## Sluttspill

## President's cup
### 17.–20.-plass

### 21.–24.-plass

## Plasseringer

## Eksterne lenker
* 
* VM 2013 – IHFs mesterskapsside
Hydroscand

**Hydroscand A/S** er et svensk selskap som driver med montering og distribusjon av slanger og ledningskomponenter. Selskapet er etablert i 19 land, har rundt 850 ansatte fordelt på over 150 avdelinger og en omsetning på mer enn 190 millioner euro.

Selskapet ble grunnlagt i Stockholm i 1969. Etter tidlig vekst flyttet virksomheten til større lokaler, og hovedkontoret ligger i dag i Sköndal utenfor Stockholm. Utbyggingen av avdelinger startet på midten av 1970-årene, blant annet med en avdeling i Linköping, og selskapet har i dag over 45 avdelinger i Sverige.

Virksomheten i Norge ble etablert i 1978 med hovedkontor i Oslo. Selskapet har senere flyttet til nye lokaler, og hovedkontoret ligger i dag i Groruddalen i Oslo. Den første avdelingen utenfor Oslo ble åpnet på Jæren i 1981, etterfulgt av blant annet Tromsø. I dag har selskapet mer enn 30 avdelinger i Norge.

## Eksterne lenker
* hydroscand.no
* hydroscand.com
Michiko av Japan

**Michiko** (født 20. oktober 1934 i Tokyo som **Michiko Shōda**) er tidligere keiserinne av Japan. Hun er gift med tidligere keiser Akihito og var den første med borgerlig bakgrunn som giftet seg inn i det keiserlige hus. Etter hennes mann keiserens abdikasjon, fikk hun tittelen Hennes Majestet Keiserinne Emirata (Her Majesty The Empress Emirata, som betyr at hun er den tidligere keiserinnen).

## Bakgrunn
Michiko er datter av Hidesaburo Shōda, som var en av sønnene til grunnleggeren av Nissin Flour Milling Co. og senere ble konsernsjef av samme selskap. Hun fikk universitetsutdannelse ved det private kvinneuniversitetet Seishin Joshi Daigaku i Tokyo, der hun studerte språk og litteratur. Hun har også studert ved Harvard University i USA og University of Oxford i Storbritannia.

## Ekteskap og barn
Michiko ble gift med kronprins Akihito i 1959. Keiserparet kom på Japans trone, krysantemumtronen, etter at keiser Hirohito døde i 1989.

Keiserparet har tre barn:
* Naruhito, født 1960
* Akishino, født 1965
* Sayako, født 1969

## Keiserinne emerita
Etter keiser Akihitos abdikasjon den 30. april 2019 fikk hun tittelen *jōkōgō* («keiserinne emerita»).

## Bøker
* *Hajimete no Yamanobori* («Den første fjellklatring»), illustrert barnebok, illustrasjoner av Wako Takeda. Publisert av forlaget Shikosha (1991)
* *Dobutsu-tachi* («Dyr»), dikt utvalgt og oversatt av keiserinne Michiko. Publisert i Japan av Suemori Books og i USA av Margaret K. McElderry Books (1992)
* *Fushigina Poketto* («Den magiske lommen»), dikt av Michio Mado, utvalgt og oversatt av keiserinne Michiko. Publisert i Japan av Suemori Books og i USA av Margaret K. McElderry Books (1998)
* *Hashi o Kakeru* («Brobygging»), en tospråklig bok basert på foredraget *Reminiscences of Childhood Reading* hold per videolenke ved den 26. kongressen av IBBY i New Delhi. Publisert av Suemori Books (1998) 
* *Tomoshibi* («Lys»), waka-dikt skrevet av kronprins Akihito og kronprinsesse Michiko. Publisert av Fujingahosha (1986) og Weatherhill, Inc. (1991)
* *Seoto*, en samling 367 dikt av keiserinne Michiko. Publisert av Daito Publishing Co., Inc. (1997)

## Utmerkelser
Michiko er innehaver av storkors av St. Olavs Orden og er ridder av Elefantordenen.

## Referanser


## Eksterne lenker
* 
*
Jesper Krogedal

**Jesper Krogedal** (født 15. januar 1911, død 13. oktober 1986) var en norsk emissær, treskjærer, sanger og salmedikter fra Ganddal i Sandnes.

Han var tilknyttet Norsk Luthersk Misjonssamband, og var kretsformann i Stavanger krets 1964–67. Han har skrevet sangene «Kor stort min Gud», «Eg ville gjerne eiga», «Verda treng Kristus» og «Takk at vi nå kan gå mett fra vårt bord».

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 132
Bendt Bendtsen

**Bendt Bendtsen** (født 1954) er en dansk politiker. Han var politisk leder (partileder) i Det Konservative Folkeparti fra 1999 til 2008 og Danmarks økonomi- og næringsminister i Anders Fogh Rasmussens regjeringer fra 2001 til 2008.

## Liv og virke
Han vokste opp på slektsgården Østergaard i Allesø utenfor Odense. Han gikk landbruksskole ved Faaborg, senere Politiskolen i København. Han arbeidet først i politiet i København, deretter som politiassistent og kriminalassistent i Odense. I 1994 overtok han, sammen med sin kone, også gården i Allesø og påbegynte en stor restaurering.

Bendtsens vei inn i politikken gikk via de konservative velgerforeningene, og i 1987 ble Bendtsens forslag til justispolitisk program vedtatt på Det Konservative Folkepartis landsmøte. I 1989 ble han valgt inn i bystyret i Odense, og i 1994 ble han valgt til medlem av Folketinget.

Gjennom 1990-årene var partiet preget av opprivende lederstrider. I 1999 ble Bendtsen valgt til formann i den konservative folketingsgruppen og til politisk leder (partileder), som en kompromisskandidat. Bendtsen lyktes med å samle partiet og lede det inn i regjering. Han var økonomi- og næringsminister og visestatsminister i Anders Fogh Rasmussens regjeringer fra 2001 til 2008. Bendtsen gikk av som partileder etter eget ønske i 2008.

Fra 2009 til 2019 var han medlem av Europaparlamentet og sluttet seg til Det europeiske folkepartiets gruppe. Han satt i utvalget for industri, energi og forskning.

## Utmerkelser
Bendt Bendtsen er kommandør av 1. grad av Dannebrogordenen fra 2008 og er også tildelt Den aztekiske ørns orden, Eikekroneordenen, Forbundsrepublikken Tysklands fortjenstorden, Kroneordenen, Nordstjerneordenen, Stara Planina-ordenen og Sydkorsordenen.

## Referanser


## Litteratur
*
*

## Eksterne lenker
* 
* 
*
Bernard Kyamanywa

**Bernard Kyamanywa** (født 1938) er en tidligere prest i den lutherske kirken i Tanzania.

Han er kjent som forfatter av salmen «Han er oppstanden. Halleluja!», som er skrevet til en tanzaniansk folkemelodi. Den ble oversatt til engelsk i 1969 av Howard Olsson, som da var misjonær i Tanzania. I 1979 ble den oversatt til norsk av Anne Margrethe Brodal. Salmen er også oversatt til svensk og tysk, og finnes i *[[Norsk Salmebok (1985)|Norsk Salmebok]]* og *[[Norsk salmebok 2013]]*. Kyamanywa skrev salmen mens han var teologistudent, og har ikke skrevet mer enn i alt fem salmer.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 163
* Oppslag i *Vårt Land*, 19. mars 2008
Ludwig Lange

**Christian Konrad Ludwig Lange** (født 4. mars 1825 i Hannover, død 18. august 1885 i Leipzig) var en tysk filolog og arkeolog. 

Lange ble ekstraordinær professor i Göttingen i 1853 og deretter ordinær professor i klassisk filologi i Praha i 1855, i Giessen 1859 og i Leipzig 1871. Hans fremste arbeid er *Handbuch der römischen Alterthümer* (tre bind, 1856-71, ufullburdet; seinere opplag av de enkelte delene).

## Referanser


## Eksterne lenker
* Lange, Christian Konrad Ludwig i Nordisk familjebok (2. opplag, 1911)
*
Calvin Weiss Laufer

**Calvin Weiss Laufer** (født 6. april 1874 i Brodheadsville, Pennsylvania, død 21. september 1938 i Philadelphia) var en presbyteriansk prest, redaktør og salmedikter fra USA.

Han ble ordinert til prest i 1900, og var menighetsprest på Long Island og i Hoboken inntil han i 1915 ble ansatt i publikasjonsavdelingen i den presbyterianske kirken som musikkredaktør. Han redigerte kirkens salmebok i 1933, og også flere salmebøker for barn og ungdom. Boken *Hymn Lore* (1932) skildret opprinnelsen til femti kjente salmer. Han skrev både tekst og melodi til flere salmer selv, og er representert i *[[Norsk Salmebok (1985)|Norsk Salmebok]]* med én salme.

## Referanser


## Eksterne lenker
* blogg-biografi
* hymntime.com
Jakob den rettferdige

**Jakob den rettferdige** eller *Jakob av Jerusalem* (hebraisk: , *Ya'akov*; gresk: Ἰάκωβος, *Iákōbos*) er regnet som den første biskopen av Jerusalem og forfatteren av *[[Jakobs brev]]* i *[[Det nye testamentet]]*, og er omtalt som bror av Jesus. Han er i eldre kristen tradisjon betraktet som identisk med apostelen Jakob den yngre, men sannsynligvis var dette to ulike personer.

Merkedagen hans var tidligere feiret ved gauksmesse 1. mai, som for Jakob den yngre. I dag feirer Den katolske kirke merkedagen hans den 25. oktober.

Den hellige Jakob, «Herrens bror» er omtalt mange ganger i Det nye testamentet sammen med Josef, Simon og Judas og noen søsken. Han kan ha vært sønn til Josef og er slik Jesu bror eller halvbror, men betegnelsen «bror» kunne også bli brukt om en fetter eller andre mannlige slektninger. Jakob ser ut til å ha vært en leder for den første kirken i Jerusalem.

Jakob led martyrdøden i Jerusalem i år 62 (eller 60 eller 64). Biskop Jakob skal ha blitt steinet og slått til døde etter å ha blitt dømt av *Sanhedrin* (det høye rådet).

## Referanser


## Litteratur
* Bauckham, Richard (1999): *James: Wisdom of James, disciple of Jesus the sage*. London: Routledge. ISBN 0-415-10369-X (-3); *Jude and the Relatives of Jesus in the Early Church*. London: T & T Clark, 1990, 2004. ISBN 0-567-08297-0 (uinnb.).
* Brown, Raymond E. (1997): *An Introduction to the New Testament*. New York: Doubleday, ISBN 0-385-24767-2
* Eisenman, Robert (1997): *James the Brother of Jesus: The Key to Unlocking the Secrets of Early Christianity and the Dead Sea Scrolls*, Viking Penguin.
* Painter, John (1997): *Just James*. Columbia: University of South Carolina, ISBN 1-57003-174-6.
* Shanks, Hershel; Witherington, Ben (2003): *The Brother of Jesus*. New York: HarperSanFrancisco, ISBN 0-06-055660-9

## Eksterne lenker
* «Den hellige Jakob den Rettferdige, «Herrens Bror»», *Katolsk.no*
Jab

**Jab**, eller jabb (fra engelsk *jab*, «støt» eller «sjokk»), er et kort, rett og relativt lett slag i en rekke kampsporter, blant annet boksing. Slaget utføres vanligvis med venstre hånd for en høyrehendt utøver, og formålet er å holde kontakt og måle avstand med motstanderen, eller eventuelt åpne motstanderens guard for å få inn et hardere slag.
Zabur

**Zabur** (arabisk: زبور‎) er, i henhold til islam, den hellige boken til *Dawud* (kong David av Israel), en av de hellige bøker avslørt av Gud før Koranen, sammen med andre slik som *Tawrat* (*[[Tora]]*) av *Musa* (Moses) og *Injil* (evangeliene) om *Isa* (Jesus Kristus).

En del forskere likestiller Zabur med bibelske *[[Salmenes bok]]*. Begrepet *zabur* er det arabiske tilsvarende begrepet til det hebraiske *zimra* i betydningen «sang», «musikk». Det er, sammen med *zamir* («sang») og *mizmor* («salme»), avledet fra *zamar* i betydningen «sang, synge lovprisning, gjøre musikk».

I henhold til tolverne eller imamittene var den opprinnelige og ikke korrupte Zabur bevart i den mystiske *[[al-Jafr (bok)|al-Jafr]]*, som er i dag bevart av Imāmah Muhammad al-Mahdi. 

## Referanser


## Eksterne lenker
* En diskusjon på engelsk av Zabur og andre skrifter, fra et uavhengig, ikke-muslimsk synspunkt; se andre artikler fra dette nettstedets hovedside.
Ludwig Lindenschmit den eldre

**Ludwig Lindenschmit den eldre** (født 4. september 1809 i Mainz, død 14. februar 1893 i Mainz) var en tysk arkeolog, historiemaler og litograf.

Lindenschmit utdannet seg først til kunstner i München under Peter von Cornelius, men gikk over til arkeologi i 1846. I 1848 beskrev han en gravplass fra merovingertiden i skriftene *Das germanische Todtenlager von Selzen*. Han var 1852 en av stifterne av Römisch-germanisches Centralmuseum i Mainz og deretter dets direktør. Han beskjeftiget seg i høy grad med å anskaffe gode avstøpninger og kopier av karakteristiske fornfunn i andre samlinger.

Lindenschmit ville ikke høre tale om den oppdeling av den forhistoriske tiden i stein-, bronse- og jernalderen som forfektes av de nordiske arkeologene, men i sitt verk *Die Altertümer unserer heidnischen Vorzeit* (fire bind, 1858-90), som inneholder tegninger av oldtidsfunn, med korte beskrivende tekster, alt utført av ham selv, er allikevel funnene ordnete i avdelingene I, II og III, noe som helt tilsvarer de tre ovennevnte tidsperiodene. Sammen med Alexander Ecker utga han "Archiv für Anthropologie" (1866 ff).

## Øvrige skrifter (utvalg)
* *Die vaterländischen Alterthümer der fürstlich hohenzoller´schen Sammlungen zu Sigmaringen* (1860)
* *Handbuch der Deutschen Altertümskunde* (1880–89)
* *Tracht und Bewaffnung des römischen Heeres während der Kaiserzeit* (1882)
 

## Referanser

## Eksterne lenker
* Lindenschmit i Nordisk Familjebok, 1904–1926 
* Lindenschmit, Ludwig i Salmonsens konversationsleksikon 1915–1930.
Ei gamal vise ifrå Valdres

«***Ei gamal vise ifrå Valdres***» er et skillingstrykk skrevet på Valdres-dialekt. Alf Prøysen presenterte det i sin visespalte i «Magasinet for Alle» årgang 1958.

## Teksten

**1.**En tid då e va femten år då va e lett på fote
o fletta va mitt gule hår på alle høgste mote.
E syns kje noko vera tungt men æ kåt mæ dæ æ ongt
då æ ein lett i mote.

**2.**Foreldro mine rike va o alt va grust o gjøle,
når alt e såg e vilde ha e peing fekk to nøygde.
E kledde me på høgste vis sylvknappa glima nett so is
i alle mine trøyo.

**3.**O kleo fekk e ny og nett tå alle beste slage
te danse ingen va so lett i heile danselage.
E spente halling o dansa laus o trødde finar enn nokor taus
i heile grannelaget.

**4.**O far min var ein gilje mann, den rikaste i gjelde,
han peinga hadde so gras o sand o mykje jord o velde.
På gare fødde han firkju naut, der va kje nø te mjølk o graut
o mykje smør han selde.

**5.**Førutta hus o gar o grunn han storø eigo hadde,
ei pengebok so stor o rund at dæ va so ei kladde.
På sylvmynt va han ikkje fant, dukata sløngo mæ iblant
o sylvstas heilt ein brøte.

**6.**E arving te alt dette va, slekt bådn æ gøtt o vara,
alt dette gjilde e skulde ha o kvitte e slapp betale.
Da kan du veta at e va rik, i venleik ingen va me lik
i alle bygdedala.

**7.**Når e på kyrkjetrammen gjikk, sjå der der går den rike,
imyljo jamt e høyre fekk – her æ kje ofte slike.
E yngste berre at ho va mi, dæ hørde e jamt når dei gjekk forbi
men e synst likt om alle.

**8.**Men so då e va konfirmert då vart dæ sprang i tune
ein guteflokk so dæ va fælt tå svarte grå o brune.
De held eit leven mæ støk og leik dei drogst o dansa o sløst o skreik
so ho ristast heile tune.

**9.**Når e skul rekna dei som me baud, dæ vilde vara mykji,
men so på slump e nævne laut, dæ va ve femten stykkji.
Men alle fekk eit stubbutt nei, endå mangein utå dei
e sia anka mykji.

**10.**E lengi vraka men treist e laut me då truløva,
e fekk eit uting, ja dæ va visst, te eta, drikka o søva.
Han øde hus o garen mæ o sette mykje medel ve
o i stor gjøld us stelte.

**11.**Dæ på ein måte laut gå an te han tok te o svire
då gjekk han ut på tvo bein han, o kom so att på fire.
Han bytte mara, han bytte hest, han bytte trøye o brok o vest
han bytte kniv o slire.

**12.**Han soleis øfto kom ibeit o fantestykkjo gjorde
han fauten etter håret sleit og slo så sterkt i bore-.
At blekk o penn tå bore dreiv o bote vart både lang o brei
dæ æ rart med slike store.

**13.**E ofto prøvde friste på o vilde han åtvara
men tå sinne vart han heiskle då te støka og te banne,
o reinsle va han so ein gris han spente o slo på hestevis
o kruste eit og anna.

**14.**Te slutte laut han rå se sjøl, o drikke dæ han vilde
ein buttil ve si sengefjøl han hadde når han kvilde.
Men ei gong skreik han sterkt på me då hadde han reint åvbrygda se
so ikkje meir han levde.

**15.**Høyt børge jento kor dø æ, dø jamt kan have vale
sjå de vel ør o lær tå me, dæ snøgt o taka skvale.
Før dæ va heile uheppa mi, e hadde nok o velja i
o difor tok e vrake.


## Kilder
*De gamle visene 5 med Alf Prøysen, Forlaget For Alle, Oslo 1983
Oravivaara

**Oravivaara** er en grend med fire små gårdsbruk cira to mil fra det finske tettstedet Taivalkoski. Grenda hører til Taivalkoski kommune i Uleåborgs län (Oulun lääni).

Oravivaara betyr ekornåsen på finsk, og grenda ligger oppå en kolle omlgitt av skog og utmark. 

Grenda er fraflyttet, men brukes som jakt-, fiske- og feriested av de fire familiene med familienavnene Räisänen og Lohilahti som var tidligere fastboende. Siste fastboende familie flyttet fra grenda på 1990-tallet. 

## Historie
Området ble antakeligvis bebodd fra slutten av 1800-tallet. Levebrødet var skogsbruk. Gårdsdrift, blærplukking, jakt og fiske ble drevet for eget hushold, og forsynte gårdene fullt ut med det driften og naturen ga. På en av gårdene er det samlet en rekke gjenstander og maskiner fra den tidligere gårdsdriften. På gårdene ble det produsert poter og andre grønnsaker, korn, høy til hester som ble brukt i gårds-, og skogsdrift samt transport. Husdyrholdet bestod av kyr, sau, hester, reinsdyr og høns. Utenom maten fra gården livnærte grendeboerne seg på det som naturen ga: hare, elg, storfugl, ørret, abbor, gjedde, ål og bær. I dag finnes nærmeste butikk i Tailvalkoski, men så lenge det fantes fastboende kom det to konkurrende kolonialbusser i uka som man kunne handle fra. Barna gikk mot slutten av perioden det bodde folk i området på skole i Taivalkoski. På 1950 og 60-tallet bodde barna på internat på barneskolen i Jokijärvi. Ungdomsskolen var i samme periode i Taivalkoski. Barna ble fraktet dit daglig i taxi.

Grenda fikk først strøm på slutten av 1970-tallet, men hadde hatt telefonsentral på en av gårdene siden begynnelsen av 1960-tallet. Vanntilførsel kommer fra en liten kilde med god kavalitet på vannet.

I om med at området ligger kun 80 km fra den russiske grensa, hvor det under 2. verdenskrig var store slag nord og syd for området, ble deler av grenda i flere år evakuert sydvestover. På veien mellom Oravivaara og Taivalkoski finnes i dag rester etter tyskernes jernbanedrift under krigen. I samme område er det også graver fra de polske krigsfangene som ble brukt til jernbanebyggingen. Jernbanelinjen ble fjernet etter krigen, og deler av linjen ble brukt som vei til Oravivaara og andre nærliggende områder.

Nå i 2011 er det de som flyttet til Syd-Finland, Sverige og Norge på 1970-tallet som kommer tilbake med sine familier. Området ser nesten identisk ut som for 40 år siden.
Maria Teresa av Luxembourg

**Maria Teresa av Luxembourg** (født **María Teresa Mestre y Batista-Falla** 22. mars 1956 i Havanna på Cuba) varstorhertuginne av Luxembourg. Hun er gift med landets abdiserte fyrste, storhertug Henri av Luxembourg, som overtok landets trone da storhertug Jean trådte tilbake i 2000.   

## Bakgrunn
Maria Teresa er født på Cuba i en familie med spansk bakgrunn. Familien forlot Cuba etter revolusjonen i 1959 og bosatte seg i først i New York, deretter i Santander og til slutt i Genève. Hun fikk sveitsisk statsborgerskap. Maria Teresa har utdannelse i statsvitenskap fra Universitetet i Genève, der hun også møtte sin kommende ektemake. 

## Ekteskap og barn
Henri og Maria Teresa ble gift 14. februar 1981. Storhertugparet har fem barn:
* Guillaume, født 1981
* Felix, født 1984
* Louis, født 1986
* Alexandra, født 1991
* Sébastien, født 1992
Parets eldste sønn er arvestorhertug.

## Utmerkelser
Maria Teresa er innehaver av storkors av St. Olavs Orden og er ridder av Elefantordenen. 

## Referanser


## Eksterne lenker
*